Amanda Filipacchi

Amanda Filipacchi  ye una escritora norteamericana célebre poles sos noveles d'humor, orixinalidá y enguedeyos sociales. La so ficción foi tornada a 13 llingues y tien algamao renome n'Estaos Xuníos y nel restu del mundu.

Filipacchi naz en París, Francia. Fixo estudios en Francia y Estaos Xuníos. Dende los 17 años vive en Nueva York. Concedieren-y el diploma de MFA Master of Fine Arts en ficción y novela narrativa pola Universidá de Columbia.

Filipacchi entamó a escribir a la edá de 13 años. Fixo estudios en Hamilton College au se graduara con un BA (Bachelor of Arts) en narrativa de ficción.

En 1990, entrara nel programa MFA (Master of Fine Arts) na so estaya de novela de ficción de la Universidá de Columbia, en Nueva York. Acabante entrar, entamara la so novela Nude Men que foi tamién la so tesis pal programa MFA. Nuna de les clases, estudiara baxo Alice Quinn, una editora de narrativa y poesía trabayando daquella pa la revista The New Yorker. Ablucada cola novela de Filipacchi, Quinn entrugara-y si tenía axente lliterariu y recomendo-y a l'axente Melanie Jackson. Nel añu 1992, de la que Filipacchi cuntaba namai con 24 años ya enantes graduase de Columbia, Jackson vendiera Nude Men a Nan Graham que taba cola casa editorial Viking Press. La novela foi tornada a 13 llingues, y les recensiones —tanto n’Estaos Xunios como nel estranxeru— fonon dafechu positives. Nel añu 1994, la novela fixo parte d' una antoloxía asoloyeda por Simon & Schuster baxo'l títulu The Best American Humor 1994.

La segunda y la tercera novela de Filipacchi, Vapor (1999) ya Love Creeps (2005), tamién foron recibíes perbién pola crítica y tornaes a delles llingües.

Les sos noveles tuvieron bona acoyida per parte d'editoriales, asina como d'escritores como Bret Easton Ellis, Tama Janovwitz, Edmund White, Dale Peck, Alain de Botton, Kathryn Harrison, y el direutor de cine Louis Malle.

La crítica fala de Filipacchi como daquién ensin llerza no que cinca al humor y del so talentu como prodixu del post-feminismu. El diariu The New York Times tratárala de ‘surrealista entrañable’. El so trabayu foi comparáu col de John Irving, Vladimir Nabokov, Muriel Spark, John Fante, Angela Carter, Lewis Carroll, Woody Allen, ya Ann Beattie. Love Creeps foi un de los 25 llibros mas lleíos pola crítica del selmanariu The Village Voice.

Darréu d'asoleyar Love Creeps en neerlandés nel añu 2004, Filipacchi foi invitada a facer parte del festival lliterariu de Saint Amour nel que viaxara per 10 ciudaes de Bélxica au Nude Men yera daquella el llibru mas vendíu, coincidiendo arriendes col día de San Valentín. 

Anguaño vive en Nueva York. 

 Bibliografía 

Nude Men (Viking/Penguin, 1993)
Vapor (Carroll & Graf, 1999)
Love Creeps (St. Martin's Press, 2005)

 Referencies 

 Enllaces esternos 

 Amanda Filipacchi fan page on Myspace
Amanda Filipacchi: Official Website 
from the Leonard Lopate Show on WNYC (audio):  
Interview with Amanda Filipacchi  KGBBarLit.
The Chicago Tribune review of Nude Men 
Newsday review of Nude Men 
Boston Globe review of Love Creeps
Love Creeps listed in The Village Voice's top 25 books of the year 
Amanda Filipacchi at the Internet Movie Database

Categoría:Escritores n'inglés
Categoría:Escritores d'Estaos Xuníos
Categoría:Persones de París